**דברי תורה לשבת "לך לך"**

**"לך לך מארצך"- לך לך גימטריה 100, שני דברים נרמזו כאן: 1. אברהם בעוד 100 שנה (בגיל 175) יפטר מן העולם. 2. עוד רמז בגיל 100 יוולד לך בן.**

**בתפילת שמונה עשרה, הברכה הראשונה שמוזכרת היא ברכת מגן אברהם. ולאחר מכן ברכת מחיה המתים. אנו רואים שאברהם זכה שהברכה הראשונה בתפילת הלחש תיקרא על שמו. מגן אברהם. ואם ניקח את המילה מגן נקבל 93 כמניין 3 פעמים "אל" כנגד 3 אבות. אברהם יצחק ויעקב בסך הכל 93 כמניין "מגן". ולעניינו, ננסה להבין איך זכה אברהם אבינו לכך? ונוסיף ונאמר שבזכותו ובזכות כל העשרה ניסיונות שעמד בהם, יש לכל יהודי כוח לעמוד בניסיון שה' מביא לו. אברהם אבינו בגיל 75 מקבל ציווי מהקב"ה "לך לך" ועוזב את חרן למקום שלא ידוע. ונראה שאפשר לשאול ולהקשות, איזה ניסיון יש כאן? הרי הקב"ה הבטיח לו שלושה דברים אם יעשה זאת. שהוא יהיה מפורסם (שם טוב), עשיר ויזכה לפרי בטן. והרי אין כאן ניסיון כלל, אז איך בכל זאת קוראים לזה אחד מעשרה ניסיונות שהתנסה אברהם אבינו על ידי הקדוש ברוך הוא ? עלינו לדעת שאצל גדולי עולם בכלל ואצל האבות הקדושים בפרט, הניסיון הוא דווקא כאשר יש הבטחות רבות, האם הצדיק יקיים את רצון ה' בשביל ההבטחות (השכר) או לקיים את רצון ה' על אף ההבטחות (לשם שמיים). והנה למרות כל הניסיונות הקשים בהם עמד אברהם אבינו, הוא עשה את רצון ה' מתוך אהבה לבורא העולם. וזו היתה גדולותו, לעשות רצון ה' בכל רמ"ח אבריו. ורמז לדבר : אברהם = 248 שזה בגימטריה "רמח" אברים שיש באדם. וזאת ההוכחה שאברהם אבינו עשה את רצונו של ה' ולא בגלל ההבטחות שקיבל, וכמו שנאמר "וילך אברם כאשר דיבר אליו ה'". ואפשר להוסיף ולהגיד, אברם = 243 ואילו אברהם 248. הוסיף לו 5 כדי שיהיה מושלם ברמח אבריו, והינה החמישה דברים הם : שתי עינים, שתי אוזנים, וראש. על פי הגמרא במסכת נדרים לב. ומדוע דווקא איברים אלה? כיוון שאין האיברים האלה בשליטה של האדם, העיניים רואות, האוזניים שומעות. אך לאברהם אבינו מאחר ונוספה לו האות ה' זכה שיהיה שמו עולה בגימטריה 248 כמניין רמח איברים. ואז אפשר להגיד שאברהם אבינו שלט ברמח אבריו.**

**ואפשר לשאול שאלה חזקה, כאשר אברהם פחד שיהרגו אותו ויקחו את שרה מרוב שהיתה יפה, אז מדוע אברהם לא התפלל ששרה תהיה מכוערת ושלא ירצו לקחת אותה כמו שהגמרא מספרת במסכת תענית על רבי יצחק בר אלישיב שהתפלל על אשתו בשם חנה שתיהיה יפה ונהפכה ליפה, ואחר כך ניהיה לה גאווה ואז התפלל עליה שתחזור לכמו שהיתה וחזרה חנה לכיעוריה. ומדוע כאן לא התפלל אברהם אבינו? ואפשר לתרץ זאת כך, אברהם אבינו היה במצרים והתפילות שם לא מתקבלות כמו שמצאנו אצל משה רבינו ע"ה שאמר "כצאתי את העיר אפרוש כפי אל ה'". וזה שמדגיש הפסוק ויהי כאשר הקריב לבוא מצרימה, ובמצרים אי אפשר להתפלל לכן אמר "אמרי נא אחותי את."**

**שואל הבן איש חי שאלה חזקה, הרי נאמר "ואעשך לגוי גדול ואברכך ואגדלה שמך והיה ברכה" והינה רואים שיש כאן דבר תמוה, מדוע כפל הלשון "ואברכך" לשון ברכה, ואז כתוב שוב פעם "והיה ברכה" ? והינה אפשר להוסיף ולהזכיר מה שנאמר בגמרא במסכת תענית דף ח' עמוד ב', "כי אין הברכה שורה אלא בדבר הסמוי מן העין". משום שאין עין הרע שולטת בדבר הסמוי מן העין. ולכן נמצא שלאחר פירסומו ושמו הגדול, הבריות יכירו אותו וידעו שאדם עשיר הוא, פתאום יכול אברהם אבינו לפחד שלא יהיה ברכה כי הדבר לא סמוי מן העין, הרי ה' אומר לו "אגדלך שמך" והינה לכן בהמשך נאמר שוב "והיה ברכה" כלומר אף על פי זה שהדבר לא סמוי מן העין אני מברך אותך שוב. והינה נסביר את המשפט לפי הדברים שאמרנו, "ואברכך" – בממון. "ואגדלה שמך" – תהיה מפורסם ומכובד. ואם במקרה תחשוש מעין הרע ושאין הברכה שורה בדבר שאינו סמוי מן העין אז אוסיף לברכך "והיה ברכה" ולכן כפל הלשון.**

**בפרשת השבוע, מוזכרת לנו מצוות המילה. ויש לשאול, מדוע התורה מצווה אותנו דווקא ביום השמיני לערוך ברית מילה ? אפשר לפרש כך, כאשר התינוק נולד הוא מיד שוכח את כל התורה שלמד בבטן אימו עם מלאך ה'. ולכן כאשר יוצא לאוויר העולם בוכה על התורה שאיבד ושכח, לכן מחכים שבעה ימי אבלות על התורה שאיבד, וביום השמיני עושה ברית מילה. וגם על פי הרפואה והמדע, גילו שרק ביום ה 8 הכרישת דם של הולד מתייצבת ולכן ביום ה 8 ה' ציווה אותנו לעשות ברית מילה, והמדע והרופאים לאט לאט מגלים לנו מה שהתורה הקדושה וחכמנו הקדושים כבר ידעו ממזמן. וכפי שגילו במחקר שעשו לא מזמן, שהכמות שעות שהכי בריאה לאדם לישון היא 7-8 שעות ולא יותר. והינה הרמב"ם כבר אז מלפני המון שנים, גילה לנו זאת. וכך הרמב"ם כתב "עשרים וארבע שעות ביממה. שליש מהן לשינה." והינה אם נסתכל ונחשב, שליש מ 24 שעות זה 8. והינה כמו שהמדע גילה לא מזמן כבר הרמב"ם ידע וגילה זאת לנו. ועוד רבים הדוגמאות שהמדע מגלה דברים שכבר רמוזים ונאמרו לנו בתורה הקדושה.**

**הקיבוצניק ששילם עבור שיעורי הלווין של מרן הרב עובדיה**

**השבוע היתה ההילולה של מרן הרב עובדיה יוסף זכותו תגן עלינו. מרן קירב המון סוגים של אנשים וכולם אהבו לשמוע את דברי התורה שלו. ושמעו של מרן הגיע אפילו עד הקיבוצים שידוע שהם רחוקים מהתורה הקדושה. ולהלן הסיפור המדהים :**

**שיעורו של מרן בכל מוצ"ש בלווין הינו השיעור המפורסם ביותר. השיעור היה מתקיים בבית הכנסת היזדים שבשכונת הבוכרים. המונים גדשו את בית הכנסת, בצפייה דרוכה לקלוט כל מילה היוצאת מפיו הקדוש של מרן. שנים חלפו, והיה צריץ להפיץ את תורתו של הרב, לכן החלו שידורי הלווין לכל העולם. בהתחלה מרן שקל זאת בכובד ראש, לא במהרה קיבל את ההחלטה בשימוש הלווין. אך הרבנית עודדה אותו לעשות זאת ולכן מכבודה הסכים מרן. משבוע לשבוע נוספו עוד ועוד שומעים מכל רחבי הארץ והעולם. אך הדבר המפליא ביותר אירע כאשר באחד מהימים, הגיע מעטפה למשרדי חברת הלווין "דר וסחרת" החברה שהפעילה את הלווין של השיעורי תורה. המעטפה היתה רשומה על שם של מישהו מהקיבוץ יגור של השומר הצעיר, ובו המחאה בנקאית עבור הוצאות הלווין. "תרומה ללויין? ועוד מקיבוץ? כנראה יש כאן טעות" אמרה הפקידה. בחברה היו בטוחים שיש טעות. ולכן הם צלצלו מהר לבעל המעטפה לבשר להם על התקלה ושבטעות המכתב הגיע אליהם. אך להפתעתם התשובה שנמסרה מאשתו של הקיבוצניק השאירה את חברת הלווין פעורי פה ומופתעים. "אין כאן שום טעות" אמרה אשתו של הקיבצוניק. "בעלי השתגע.. הוא וחבריו הקיבוצניקים כל מוצאי שבת יושבים ושומעים את דברי התורה של הרב עובדיה יוסף.. הם צמאים לדברי התורה שלו ולא מוותרים על אף רגע. וכאות הוקרה ותודה, הם אספו כסף ורוצים לתת את הסכום לחברת הלווין שימשיכו לשדר את השיעורים של גאון הדור". תראו עד כמה השתוקקות היתה לאנשים לשמוע את מרן, ועוד לאנשים הרחוקים מהקיבוצים, לומר לך עד כמה מרן היה נכנס ללב השומעים.**

**ללכת בחוקי התורה והמצוות- הבבא סאלי :**

**המעשה הבא אירע כאשר לבבא סאלי הגיע נער צעיר, חייל לשעבר שנפצע במלחמת יום הכיפורים. במלחמה זו ספג העם מכה קשה, אבדות רבות. גם אותו חייל צעיר נפצע קשה מפצצה גדולה וחזקה שהתפוצצה לידו. הוא סיפר לבבא סאלי שהרופאים אמרו לו שהוא לא יוכל להתהלך יותר. ועכשיו העניין הסתבך ורוצים שהוא יכרות רגל כי כבר יש סיבוכים. אותו חייל צעיר בכה לבבא סאלי וביקש ישועה. אותו חייל הגיע לבבא סאלי כאשר הוא על כיסא גלגלים ודמעות זולגות מעיניו. "האם אתה מניח תפילין" שאל הבבא סאלי את הנער. "לא" השיב החייל. "אם כך, עליך להודות לה' שכורתים לך רק רגל אחת. שהרי אדם שלא מניח תפילין ולא מקיים מצוות ה' לא מגיע לו כלום". אמר הבבא סאלי. לשמוע הדברים הנוקבים הללו, פרץ החייל בבכי קורע לב. הבבא סאלי הסתכל עליו ושאל, "אם אברך אותך ברפואה שלמה, אתה מבטיח לקיים תורה ומצוות?" החייל היה נדהם ולא הבין על מה מדבר הבבא סאלי, הרי הולכים לכרות לו את הרגל, איזה רפואה הוא מדבר? כך חשב לעצמו החייל. הבבא סאלי שוב שאל את אותה שאלה, והחייל לא היסס ואמר "כן אני מסכים". "ובכן" אמר הבבא סאלי, "תן לי את ידך ואני מברכך ברפואה שלמה". אותו נער הביא לבבא סאלי יד, ופתאום הבבא סאלי החל למשוך את הנער מכיסאו, והלא ייאמן קרה, הנער החל להתרומם מהכיסא והחל לעמוד על רגליו. הוא ניסה להתקדם צעד ואף הצליח. "אני לא מאמין" צעק בקול התרגשות. "אני בריא!" התרגש הנער. הבבא סאלי הזכיר לו כמובן את ההבטחה שהבטיח לחזור בתשובה ולקיים את רצון ה'. וכך היה..**

**עד כמה גדולים מעשי החכמים, מספרים בגמרא בברכות, על אביו של שמואל, שהיו מניחים ושומרים אצלו כספים של יתומים. הוא היה שומר ליתומים את הכסף בפיקדון אצלו. ויום אחד הוא נפטר, והגיע זמן הפיקדון. באו היתומים לבקש את הכסף, אבל הבעיה היתה, ששמואל לא ידע איפה אביו החביא את הכסף של היתומים. והחלו כולם לרנן ולדבר על שמואל שנגע בכספם של היתומים, והוא לא כשר חס ושלום כמו אביו שהיה הגון ושמר על הכסף. ושמואל היה בצער, כי היו מכנים אותו "בן שאוכל מעות של יתומים". הלך שמואל לבית הקברות לקברו של אביו, הוא ביקש מאביו שיבוא ויגלה לו היכן מוחבא כספם של היתומים כי הוא לא רוצה שיהיה מחשבה רעה עליו וכי הוא רוצה להחזיר ליתומים את הכסף שלהם. אביו של שמואל בא אליו מעולם האמת וסיפר לו שהכסף מוחבא בבניין של רחיים. ואמר לו שיש 3 חבילות של כסף: למעלה, למטה ובאמצע. ואמר לשמואל שהכסף של היתומים נמצא באמצע. ואילו החבילה למעלה והחבילה למטה שייכת לשמואל. שאל אותו שמואל, "מדוע אבא כך עשית? למה דווקא החבילה של היתומים באמצע?" ענה לו אביו "כיון שאם יבואו גנבים ויראו את החבילה למעלה, או שיראו את החבילה למטה אז יקחו את זה אין לי בעיה שהממון שלנו יאבד, אך באמצע יהיה קשה להם למצוא והאמצע זה הכסף של היתומים שהוא הכי חשוב ולא רציתי שיגנב חס ושלום.."**

**ופעם אחת, היה חסיד אחד מתפלל בדרך. ובא שר אחד ונתן לו שלום. אך החסיד התפלל ולא החזיר שלום לשר. השר חיכה שהחסיד יסיים להתפלל. כאשר החסיד סיים, פנה אליו השר "אמרתי לך שלום, ומדוע לא החזרת? הרי נאמר בתורה שלכם שמור נפשך מאוד.. והרי אתה לא שמרת נפשך ולא ענית לי שלום." אמר לו החסיד "חכה ואפייס אותך, רק תעני לי על שאלה קטנה." והמשיך החסיד לשאול "האם פעם דיברת עם המלך?" השר לא חשב פעמיים ואמר "בוודאי, הרבה פעמים אני מדבר עם המלך." חייך החסיד ושאל שוב, "ואם בטעות תדבר עם המלך, ויעבור שר חשוב ויגיד לך שלום, האם תענה לאותו שר חשוב שיגיד לך שלום? או שתמשיך לדבר עם המלך?" התרגז השר ואמר "בוודאי שלא אענה לאותו שר חשוב, אמשיך לדבר עם המלך.." חייך החסיד ושאל שאלה אחרונה, "ואם בטעות תענה ותפסיק לדבר עם המלך, ותענה לשר לשלום, האם המלך יתעצבן ויעשה משהו?" ענה השר "בוודאי, משפט מוות יהיה לי.." חייך החסיד ואמר לאותו שר "ישמעו אוזניך מה פיך מדבר.." אני החסיד- מדבר עם ה' יתברך שהוא מלך מלכי המלכים. מלכו של עולם. ואילו אתה שר חשוב, אמרת לי שלום, אך אני הייתי בתפילה – בשיחה עם המלך. איך אני יכול לעצור עם המלך ולענות לך??" ניצח החסיד את השר ופייס אותו בדבריו, ושיחרר אותו השר לחופשי..**

**ומעשה במקום אחד שכל הכפר היה פוחד וזועק. מה היתה אותה צרה ובעיה שכולם היו מפחדים ממנה וצועקים? היה סוג של נחש – ערוד, שהיה מזיק לבריות. אם אותו ערוד היה נושך את האדם אז מי שהיה מגיע ראשון למקור של מים, היה השני מת. כלומר, אם הערוד היה מגיע ראשון, אותו אדם שננשך היה מת, אך אם האדם היה מגיע ראשון אז הערוד היה מת. אבל הבעיה היתה, שאף אחד לא היה מהיר כמו הערוד. הערוד היה מהיר ביותר ואף אחד לא היה יכול להתחרות בו. בצער רב כולם פנו לרבי חנינא בן דוסא שיציל אותם. אמר להם רבי חנינא בן דוסא "הראו לי את מקומו של הערוד". הראו לו את החור שהערוד מתחבא בו, התקרב רבי חנינא בן דוסא לחור של הערוד והניח את העקב שלו בחור, על מנת שהערוד ינשך אותו. אותו רגע הערוד מיהר לקרבת מים, אך נעשה נס ונהיה לרבי חנינא בן דוסא מעין מים ומת הערוד הזה. לקח רבי חנינא בן דוסא את הערוד על כתפו כאשר הוא מת, והלך לבית המדרש לחכמים. אמר להם רבי חנינא "אין הערוד ממית, אלא החטא ממית." באותה שעה כולם אמרו "אוי לו לאדם שפגע בו הערוד. ואוי לערוד שפגע בו רבי חנינא בן דוסא.."**

**ומסופר על שמש בית כנסת ששימש בקודש אך לא ידע קרוא וכתוב. לימים החליטו פרנסי העיר, כי יש להכין דוחות על פעילות בית הכנסת. השמש שלא היה צעיר, ניסה ללמוד, אך הדבר לא עלה בידו, ובצער רב נאלץ לעזוב את תפקידו עצוב וכאוב לב, על שפיטרו אותו. עברו ימים, והחליט לנסות את כוחו במסחר. הברכה שרתה במעשה ידיו, הלך וגדל, עד שנהפך לגדול סוחרי העצים בסביבה. יום אחד ישב לסגור עסקה גדולה עם שר האוצר של אחת המדינות, וכשחתמו על החוזה, חתם באצבעו. נדהם השר ושאל, איך יתכן? הרי כבודו הוא גדול סוחרי העצים, ואינך יודע קרוא וכתוב?? חייך הסוחר ואמר, אם הייתי יודע קרוא וכתוב, הייתי נשאר עד היום רק שמש בית הכנסת... רואים שכל מה שה' עושה לטובה הוא עושה...**